24PES-183

Nafarroako Gorteetako kide den eta Nafarroako Alderdi Popularra talde parlamentarioari atxikita dagoen Maribel García Malo andreak, Legebiltzarreko Erregelamenduan xedatuaren babesean, honako galdera hau aurkezten du Eskubide Sozialetako, Ekonomia Sozialeko eta Enpleguko Departamentuko kontseilariak idatziz erantzun dezan:

Nafarroako Parlamentuko Eledunen Batzarrak 2020ko maiatzaren 18ko bilkuran erabaki zuen, Navarra Suma talde parlamentarioak eskatuta, Kontuen Ganberari fiskalizazio txosten bat eskatzea “*Gizarte Zerbitzuen Fundazio Publikoa sortzeko prozedurari eta haren funtzionamenduari* *buruz*”. Txosten horretan, Ganberak gomendio batzuk egin zituen, besteak beste:

“Zerbitzuak era horretara emateko modua egokiena den aztertzea ikuspegi bikoitz batetik. Batetik, Eskubide Sozialetako Departamentuak eraginkortasuna kontrolatu behar du entitatearen jardueraren helburuak nola bete diren eta baliabideak behar bezala erabili diren ala ez ebaluatzeko”.

Eskubide Sozialetako, Ekonomia Sozialeko eta Enpleguko Departamentua nola egiten ari da eraginkortasunaren gaineko kontrola entitatearen jardueraren helburuak nola bete diren ebaluatzeko? Zer tresna erabiltzen ari da horretarako?

Iruñean, 2024ko apirilaren 11n

Foru parlamentaria: Maribel García Malo